മാനവരെ രക്ഷിച്ചീടുവനായ്
1. മാനവരെ രക്ഷിച്ചീടുവാനായ്
  വാനത്തിൽ നിന്നിഹത്തിൽ വന്നു താൻ
  ജീവനേകിയോരേശു 
  ഭൂവിൽ തിരികെ വരും
           പല്ലവി
  വേഗമേശു രക്ഷകനാഗമിച്ചീടും
  മേഘമതാം വാഹനേ-
  വേഗമേശു രക്ഷകനാഗമിച്ചീടും
  മേഘമതാം വാഹനേ-

2. തൻ ശുദ്ധരെ ആകാശെകൂട്ടുവാൻ
   യേശുവരുന്നു താമസംവിന
   പാർത്തലത്തിൽ നിന്നവൻ
   ചേർത്തീടും തൻ സന്നിധൗ

3. നിങ്ങളുടെ അരകൾ കെട്ടിയും
   ഭംഗിയോടെ ദീപം വിളങ്ങിയും
   കർത്താവിൻ വരവിന്നായ്
   കാത്തീടുവിൻ സർവ്വദാ

4. കുഞ്ഞാടിന്റെ കല്യാണം വന്നിതാ
   കാന്ത അലംകൃത മനോഹരി
   വിളിക്കപ്പെട്ടോരെല്ലാം 
   ധന്യരഹോ എന്നുമേ

റ്റി.ഡി.ജോർജ്ജ് രചിച്ച കീർത്തനങ്ങൾ
സമ്പൂർണ്ണ ഗാനങ്ങൾ